  Туспуктэм: Руслан Нуриахметов Майя Бывальцева Дэбес ёросысь Байгурезь котырысь нюлэсъёсты, возьёсты но нёжал интыез нимысьтыз утиськись инкуазь интывылъёс пӧлы пыртӥзы. Со оглом 127 гектарлэсь трос инты, ивортӥз Удмуртиысь инкуазь узырлыкъёсъя но инкуазез утёнъя министр Денис Удалов «ВКонтатке» мерлыко вотэсысь бамаз. Та дырозь Чупчи шурлэн бурпал ярдурысьтыз 1 гектар быдӟа бамал гинэ катэн утиське вал. Эскеронъёслы йылпумъянъёсъя Байгурезь котырысь 267 пумо будосъёсты, 62 пӧртэм тылобурдоосты но 25 пумо пӧйшуръёсты шедьтыны луэ. Татын Россиысь Горд книгае пыртэм будосъёс но вань. Тодэ вайытом, 2023-тӥ арын Глаз ёросын нимысьтыз утиськись «Адамский» выль инкуазь инты кылдытӥзы. Тегъёс: инкуазь Дэбес Удмуртия  